Notă informativă

la proiectul de Lege privind siguranța produselor alimentare

Condiţii ce au impus elaborarea proiectului:

Elaborarea prezentului act legislativeste impus de necesitatea asigurării unui nivel ridicat de protecţie a sănătăţii umane şi a intereselor consumatorilor în ceea ce priveşte siguranţa produselor alimentare.

Prezentul proiect vine în executarea poziţiei 181 din Planul naţional de acţiuni pentru implementarea Acordului de Asociere Republica Moldova–Uniunea Europeană în perioada 2017–2019, aprobat prin Hotărârea de Guvern nr.1472 din 30 decembrie 2016.

Proiectul de Lege privind siguranța produselor alimentare substituie prevederile Legii nr.113 din 18.05.2012 cu privire la stabilirea principiilor şi a cerinţelor generale ale legislaţiei privind siguranţa alimentelor și a Legii nr.78 din 18.03.2004 privind produsele alimentare.

Principalele prevederi şi elemente noi ale proiectului:

Proiectul de Lege stabileşte principii și responsabilități, măsuri și proceduri organizatorice eficiente care să stea la baza luării deciziilor în problemele de siguranță a produselor alimentare și a hranei pentru animale, asigurând în acelaşi timp buna funcţionare a pieţei interne.

Scopul prezentului proiect de lege constă în asigurarea unui nivel ridicat de protecţie a sănătăţii umane şi a intereselor consumatorilor în ceea ce priveşte siguranţa produselor alimentare.

De asemenea, pentru a garanta siguranța produselor alimentare este necesar să se ia în considerare toate aspectele lanțului de producție a produselor alimentare ca un proces continuu, pornind de la producția primară și producerea hranei pentru animale și terminând cu vânzarea sau furnizarea de produsele alimentare către consumatori, deoarece fiecare element poate avea un impact potențial asupra siguranței produselor alimentare, astfel aplicându-se principiul siguranței alimentelor ”de la furcă la furculiță”.

Proiectul de Lege privind siguranța produselor alimentare urmăreşte mai multe obiective generale privind:

* Asigurarea unui nivel ridicat de protecţie a vieţii şi sănătăţii umane;
* Protecţia intereselor consumatorilor;
* Aplicarea practicilor corecte în comerţul alimentar;
* Asigurarea sănătății şi bunăstării animalelor;
* Asigurarea sănătății plantelor şi mediului înconjurător;
* Aplicarea analizei riscurilor la etapele de producere, procesare şi distribuire.

Proiectul prenotat abordează integrat definiția legislației alimentare, cuprinzând o gamă largă de prevederi cu efect direct sau indirect asupra siguranței produselor alimentare și a hranei pentru animale, incluzând prevederi referitoare la materialele și articolele care vin în contact cu produsele alimentare, hrana pentru animale și alte inputuri agricole la nivelul producției primare.

Astfel, proiectul de Lege prenotat îşi propune de a apăra interesele legitime ale consumatorilor şi de a promova fabricarea şi plasarea pe piaţă a produselor alimentare de calitate.

Prezentul proiect va servi atât intereselor pieţei interne cît şi celor externe, prin simplificarea legislaţiei, prin impunerea unor măsuri obligatorii pentru asigurarea unor produselor alimentare.

Argumentarea şi gradul compatibilităţii proiectului de act normativ:

Proiectul dat se află în concordanţă cu legislaţia privind domeniu siguranţei alimentelor şi protecţiei consumatorilor.

Prevederile acestui proiect de lege sunt armonizate cu prevederile Regulamentului (CE) nr. 178/2002 al Parlamentului European şi al Consiliului din 28 ianuarie 2002 de stabilire a principiilor şi a cerinţelor generale ale legislaţiei alimentare, de instituire a Autorităţii Europene pentru Siguranţa Alimentară şi de stabilire a procedurilor în domeniul siguranţei produselor alimentare, și a Regulamentului de punere în aplicare (UE) nr.931/2011 al Comisiei din 19 septembrie 2011 privind cerințele în materie de trasabilitate a alimentelor de origine animală stabilite în Regulamentul (CE) nr. 178/2002 al Parlamentului European și al Consiliului.

Gradul de compatibilitate a actului UE cu proiectul de lege în cauză este reflectat în tabelul de concordanță elaborat conform prevederilor Hotărîrii de Guvern nr.1345/2006 și prin obiectul său de reglementare a atins finalitatea propusă asigurînd transpunerea fidelă a Regulamentului 178/2002 și a Regulamentului de punere în aplicare 931/2001.

***Referinţele la reglementările corespondente ale legislaţiei:***

Actualmente principalele acte legislative care reglementează domeniul siguranței alimentelor sunt Legea nr.113 din 18.05.2012 cu privire la stabilirea principiilor şi a cerinţelor generale ale legislaţiei privind siguranţa alimentelor, Legea nr.78 din 18.03.2004 privind produsele alimentare, Legea nr.296 din 21.12.2017 privind cerințele generale de igienă a produselor alimentare, Legea nr.279 din 15.12.2017 privind informarea consumatorului cu privire la produsele alimentare și Legea nr.50 din 28.03.2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor.

Ca urmare a ultimelor restructurări a autorităților de control și supraveghere precum și a ultimelor modificări a cadrului legislativ în domeniul alimentar impune o reactualizare a Legii nr.113/2012 și a Legii nr.78/2004 prevederile cărora constituie baza legislației privind siguranța alimentelor.

***Fundamentarea economico-financiară:***

Sub aspect financiar şi economic implementarea proiectului de lege nu va necesita finanţare din buget.

În conformitate cu Legea nr.235-XVI din 20.07.2006 cu privire la principiile de bază de reglementare a activităţii de întreprinzător, va fi elaborată ***Analiza preliminară ale efectelor de reglementare*** al proiectului de Lege privind siguranța produselor alimentare.

Proiectul a fost elaborat de către Ministerul Agriculturii, Dezvoltării Regionale şi Mediului.

***Rezultatele scontate:***

Prevederile prezentului proiect de Lege vor asigura inofensivitatea alimentelor, gradul ridicat al trasabilităţii la toate nivelele lanţului alimentar, creşterea comerțului, va elimina dublarea funcţiilor de control şi supraveghere, precum şi va elimina discrepanțele cadrului normativ în domeniul siguranței alimentelor.

Proiectul de Lege dă posibilitatea de a aplica principiul de bază al politicii privind siguranţa alimentelor „de la furcă la furculiţă” asupra tuturor sectoarelor lanţului alimentar, inclusiv producerea de furaje, sănătatea plantelor şi animalelor, bunăstarea animalelor, producerea primară, procesarea alimentelor, depozitarea, transportarea, comercializarea, importul şi exportul acestora. Prin urmare, se pune baza principiilor şi obligaţiunilor în domeniul siguranţei alimentelor pe întregul lanţ alimentar, respectarea lor de către operatorii care intervin în producerea, procesarea, depozitarea, transportarea, distribuirea şi comercializarea produselor alimentare, precum şi a hranei pentru animale, garantează că acestea sînt sigure pentru consumatorul final şi nu prezintă risc pentru sănătatea lui.

De asemenea obiectivele urmărite de prezentul proiect constau în crearea unui cadru legislativ univoc şi coerent privind siguranța produselor alimentare, asigurarea unui înalt nivel de protecţie a consumatorului şi responsabilizarea agenţilor economici cu activitate în domeniul alimentar, conform practicilor stabilite în Uniunea Europeană.

**Ministru Liviu VOLCONOVICI**

**F**

*Ex.Mereuță Albina*

*Tel.022 204 585*